Manuell rekvirering

Velg Rekvirering → Manuell Rekvirering.

Nye rekvisisjoner kan registreres eller eksisterende rekvisisjoner endres.

Dialogen kan deles i 3 områder:

I øvre del kan rekvisisjons-, pasient- og rekvirentdata legges inn eller endres. I midtre del kan analysene legges til eller fjernes, og i nedre del kan kliniske opplysninger, interne labkommentarer og rekvisisjonskommentarer legges inn eller endres.

Interne labkommentarer vises i skjermrapport og på prøvetakingsliste, men ikke i rekvirentens svarrapport. I dialogen kan man hoppe mellom forskjellige felt ved å holde [Alt] tasten nede og trykke tallet eller bokstaven som er oppgitt ved det aktuelle felt.

Felt som viser bakt.arbeidsplass, prøvemateriale, lokalisasjon og spes.lokalisasjon vises kun for de brukerne som har en BAKT-profil og som skal rekvirere bakteriologiske (BAKT) prøver. Prøvetaker er ikke tilgjengelig for dette laboratoriet.

Feltbeskrivelse

Rekv.nr viser rekvisisjonsnummeret. Når man skal registrere en ny rekvisisjon skriv punktum, «.», og bekreft med [Tab] eller [Enter]. Dette gir neste ledige prøvenummer.

Ved registrering av rekvisisjon med forhåndstrykt rekvisisjons-ID, skannes prøve-ID vha. strekkodeleser.

Prøvetakingsdato: fylles automatisk ut med dagens dato, ellers skrives dato med 6 siffer. Mens markøren står i datofeltet, kan man trykke + eller –, noe som gir hhv. morgendagens eller gårsdagens dato. [Tab] flytter markøren til neste felt.

Klokkeslett: [Enter] gir tidspunktet nå, ellers skrives med 4 siffer. Ved å trykke + eller – og deretter [Tab], vil klokkeslettet settes en time fram eller tilbake.

Sign in: Feltet er forhåndsutfylt, haket av. Det vil si at analysene som rekvireres ved lagring vil være klare for at man kan legge inn resultater, og de vil sendes til online koblede

instrumenter. En analyse som ikke er signet inn, kan ikke bearbeides videre.

Prøvetaker: For noen laboratorier kan man legge inn brukernavn til den som har tatt prøven, hvis prøven allerede er tatt ved rekvirering. [Tab] går videre til neste felt, og brukernavn oppdateres med fullt visningsnavn. Navnet beholdes til du logger ut, eller endrer prøvetaker. Ved behov for flere prøvetakere på en rekvisisjon, bruk mer info-knappen.

Batch.sr.: om man ønsker å beholde samme dato og klokkeslett til neste rekvisisjon, hakes det av i dette feltet.

Mer info: Her kan man endre hastegrad for en rekvisisjon fra [rutine] til [ØH]. Alle analyser som er definert for å kunne analyseres som ØH, får statusen. Man kan også legge til prøvetaker nr 2.

Feltet «Sampling type» er ikke i bruk.

Fødselsnr: fødselsnummer oppgis, eller ved å trykke [insert] eller dobbeltklikke i feltet, får man opp søkevindu hvor man kan søke med fødselsdato og/eller navn. Riktig pasient velges fra liste.
Ny pasient hvor fødselsnummer er kjent, men ukjent i Unilab, vil pasienten automatisk søkes opp fra pasientadministrativt system/folkeregisteret.

Ved prøve av ikke humant materiale, må det lages et «pasientnummer» som er minimum 7 og maksimum 11 tegn langt. Det 7. tegnet må være en bokstav innenfor tegnsettet a-z/A-Z. Se prosedyre for opprettelse av anonyme pasienter, dyr og ikke humant materiale; Registrering av rekvisisjoner fra forskningsprosjekter der pasientene har anonym indentitet eller Retningslinje for bruk av annen identifikator enn fødselsnummer ved MBF og bruk av anonym identitet.

Til høyre for fødselsnummeret finnes en knapp merket K.

Trykker man på knappen vil pasientens navn og adresse vises i en egen dialog. Det er også mulig å trykke [Folkeregister] knappen, da oppdateres pasientens data fra folkeregister. Husk å lagre [Ctrl-1] dersom opplysningene er endret.

Dersom K’en er rød, finnes en kommentar knyttet til pasienten. Denne vises ved å klikke K og velge «Kommentar»-fanen i bildet som vises. Laboratoriene har valgt ikke å registrere inn pasientkommentarer.

Kommune: Feltet skal automatisk oppdateres med pasientens kommunenummer. Dersom det ikke er utfylt, kan det skrives med navn eller nummer. Man kan også søke etter kommune ved å dobbeltklikke eller trykke [Insert] i feltet, liste over gyldige kommuner vises. Velg riktig kommune med [Enter].

Eksternt ref.nr: Dersom feltet Eksternt ref.nr er fylt ut, og en prøver å endre dette, vil det komme en melding og en må bekrefte om en vil endre eller ikke. Feltet inneholder stort sett referanse fra elektronisk bestilte rekvisisjoner, men kan i noen tilfeller benyttes til annen info. Ved mottak av prøver fra andre laboratorier der vi får oppgitt «Ekstern ref. ID» og rekvirenten ønsker at ID skal følge rekvisisjonen tilbake, legges informasjonen i dette feltet. Det er ingen kontrollsjekk på det man skriver i feltet. Feltet rapporteres tilbake til rekvirenten på skriftlige svar og elektronisk. Informasjonen i feltet følger rekvisisjon, ikke pasient.

«Konventionspas» feltet er ikke i bruk.

«Dokument» feltet er ikke i bruk.

«Svarkopi til pasient» feltet er ikke i bruk.

Siste mens: her kan dato for siste menstruasjon tastes inn for pasienter som er kvinner mellom 15 og 55 år. Etter bekreftelse på graviditet, vil termin beregnes etter gitte regler. Opplysningene vises ved å trykke «Mer info»

Pas.kategori: Gjelder fakturering av rekvisisjonen. Denne er avhengig av rekvirent, og skal kun endres dersom det gjelder andre regler enn det som er definert for den aktuelle rekvirenten (f.eks. bedriftshelsetjeneste som ikke har full refusjonsrett eller når noen andre enn rekvirent skal betale). Fylles ut automatisk når rekvirent er fylt ut. De ulike kategoriene er:

Pasientkategori	Rekvirent	Tilsvarer på papirrekvisisjon
01 Innlagt pasient eget foretak
02 Intern poliklinikk eget foretak
03 Ekstern rekvirent betaler	Post på annet sykehus eller DPI, rekvirenter uten refusjonsrett,
04 HELFO betaler	Poliklinikk på annet sykehus eller DPI, primærhelsetjeneste, spesialister med refusjonsrett
05 Forskning
06 Ufakturert

Rekvirent: Legg inn rekvirentkode, nummer, eller trykk [Insert] eller dobbeltklikk for å søke. Velg fra liste vha [Enter].

I søkebildet for rekvirenter kan en søke på felt som vist under:

Lege: Søkes frem på samme måte som for rekvirent. Ved søk får man bare opp de som er definert som rekvirenttype Primærlege/doktor.

Tekst: fritekstfelt, brukes blant annet til navn på kommunale sykehjem/helsestasjoner der hele kommunen har felles rekvirentkode.

Svarkopi 1: På samme måte som rekvirent, kan mottagere av svarkopier legges inn.

Mer info: Ytterligere 3 mottagere av svarkopier kan legges inn.

Prosjekt feltet brukes til prosjektrekvirenter. [Insert] eller dobbeltklikk for å søke. Ved søk får man bare opp de rekvirentene som er definert som prosjekt.

Analyser: Kode kan legges inn direkte, eller søkes opp ved å trykke [Insert]. Det er kun analyser som er rekvirerbare som vises i utplukket. I feltet «navn» kan en søke med «?» foran og bak teksten, dersom en ikke vet hele navnet på analysen.

Ved å holde musen over analysekoden vises analysenavnet i sin helhet.

Disse ulike typer analyser kan bestilles:

Enkeltanalyser

Blokkanalyser er en analyse som inneholder flere enkeltanalyser. Ved bestilling forsvinner blokkanalysen og enkeltanalysene vises på i rekvireringsdialogen.

Gruppeanalyse er en analyse som inneholder flere enkeltanalyser. Ved bestilling vises kun gruppeanalysen i rekvireringsdialogen.

Det er mulig å markere flere analyser i søkedialogen (venstre klikke i boksen ved siden av analysens id) og oppdatere dem vha. [Enter].

Denne funksjonalitet er tilgjengelig i følgende dialoger:

Manuell rekvirering (CTRL-R)

Innskriving av resultater (CTRL-S)

Rekvirere og besvare prøver

B: dersom en analyse er besvart, vises det med avkrysning i boksen.

Ø: Ved å hake av i feltet Ø, settes analysen til status ØH, dersom analysen kan utføres som ØH analyse. Hvis ikke vil en melding vises og analysen får ikke status ØH.

ved å klikke denne knappen vises status for den aktuelle analyse, for eksempel akkreditering eller om det skal tas betalt for den. Man kan dessuten se om det er utgitt rapport, skriftlig eller elektronisk. Det kan legges til resultatkommentar som skal gis ut, eller intern resultatkommentar i dialogen.

For gruppemetoder, f.eks. Blodgass, vises bare gruppemetoden (overskriften) i denne dialogen. Blokkmetoder deles opp i enkelt analyser med en gang, og overskriften forsvinner.

Slette en analyse: markør må stå i det aktuelle feltet, trykk [Delete]. Det må bekreftes at analysen ønskes slettet. Feltet blir hvitt i motsetning til aktive analyser, som har grønn bakgrunn. Ved lagring av rekvisisjonen blir analysen fjernet.

Kommentering

Generell bruk av kommentarer, se Unilab - Kommentering.

Kliniske opplysning

Alle papirrekvisisjoner skannes til arkiv. Ved å velge [Ctrl-0] hentes dette skjema opp. Derfor er det ikke nødvendig å legge inn kliniske opplysninger som ikke skal rapporteres tilbake til rekvirent.

Ved elektroniske rekvirering vil rekvirent fylle ut kliniske opplysninger og disse vises her.

Interne lab kommentarer
En intern lab kommentar vil vises i en skjermrapport og på prøvetakingsliste, men vil ikke gis ut til rekvirenten da den ikke kommer på skriftlig svarrapport. Den vil heller ikke overføres i elektronisk svarrapport. Ved elektronisk rekvirering vil merknader fra rekvirenten vises i dette feltet med DIPS: foran teksten.

Kommentar til rekvisisjon

Disse kommentarene vil gis ut på svarrapport.

Disse kan legges inn med forhåndsdefinert kode (standardkommentar) eller med fritekst.

Kommentering på analysenivå

Trykk på til høyre for analysekoden for å komme inn i kommentardialogen. Kan legges inn med forhåndsdefinert kode (standardkommentar) eller med fritekst.

Ferdigstille rekvisisjonen

Øverst til høyre i bildet avsluttes rekvireringen. [Ctrl-3] er forhåndsutfylt. Her finnes følgende muligheter (alternativene varierer alt etter hvilke innloggingsprofil man har):

Figur 1: eksempel på innloggingsprofil med batching av etiketter	Figur 2: eksempel på innloggingsprofil uten batching av etiketter

Forklaring:

Ctrl-1	Lagre	Lagrer de endringene som er gjort på rekvisisjonen.
Ctrl-2	Avslutt uten å lagre	Avslutter uten å lagre endringene som er gjort på rekvisisjonen.
Ctrl-3	Lagre og batch etiketter	Sekundæretiketter legges i kø for senere utskrift.
Ctrl-3	Lagre og skriv ut etiketter	Lagrer og skriver ut sekundæretiketter fortløpende.
Ctrl-4	Lagre og vis rapport på skjerm	Viser skjermrapport av rekvisisjonen med de endringer som er gjort.
Ctrl-5	Skrive ut etiketter i batch	Sekundæretiketter som er lagt i kø vha [Ctrl-3], skrives ut samlet. Når skriverdialog kommer opp, er standard etikettskriver merket. Andre skrivere kan velges med piltastene opp og ned. Endelig valg gjøres med [Enter]
Ctrl-6	Lagre og batch prøvetakingsetiketter	Prøvetakingsetiketter blir lagt i kø for senere utskrift.
Ctrl-6	Endelig rap. og rekvisisjonsetiketter	Gjelder kun de som har tilgang til BAKT – rekvirering. Det er en funksjon i Manuell rekvirering for å kunne sette status «Endelig svarrapport» eller «Til. Med.validering» der analysen IKKEUSB er bestilt og besvart.
Ctrl-7	Lagre og vis kumulerte svarrapport	Lagrer de endringene som er gjort og viser kumulativ svarrapport for pasienten.
Ctrl-0	Skannet rekvisisjon	Viser rekvisisjoner som er levert som papirrekvisisjon og som er skannet. Bildet av rekvisisjonen vises på skjermen.
F8	Prøveposisjon	Viser arkivposisjon for arkiverte prøverør.
Ctrl-8	Skrive ut prøvetakningsetiketter i batch	Lagrer rekvisisjonen og skriver ut etiketter til prøvetakning, i tillegg til pasientetiketter.
Ctrl-8	Lagre og skriv ut prøvetakingsetiketter	Lagrer og skriver ut prøvetakingsetiketter fortløpende.
Ctrl-9	Lagre og skriv ut rekvisisjonsetikett	Lagrer rekvisisjonen og skriver ut etiketter til rekvisisjon (2 stk).

Rekvirering av bakteriologiske prøver

I dialogen finnes noen ekstra felt som skal fylles ut ved rekvirering av BAKT prøver. Analysene har en forhåndsutfylt liste over gyldige prøvematerialer som kan velges ved den enkelte analyse.

Det er mest hensiktsmessig å rekvirere analyse først, deretter fylle inn resten av ekstra feltene.

Det er kun mulig å registrere en prøve pr. rekvisisjonsnummer på bakteriologisk prøver.

Prøvemateriale

Kan søkes frem med [Insert] eller skrive inn koden direkte. De fleste analyser har en forhåndsdefinert liste med gyldige prøvematerialer.

Lokalisasjon

Kan søkes frem med [Insert] eller skrive inn koden direkte. Listen viser forhåndsdefinerte lokalisasjoner på kroppen.

Spes.lokalisasjon

Spesifiserer lokalisasjon nærmere.

Kan søkes frem med [Insert] eller skrive inn koden direkte. Listen viser forhåndsdefinerte gyldige koder som angir høyre, venstre, bak, foran, osv.

Bakt. arbeidsplass

Nedtrekksliste med forhåndsdefinerte arbeidsstasjoner en kan velge. Alle BAKT prøver skal tildeles en arbeidsplass.

Analyser

Kan søkes frem med [Insert] eller skrive inn koden direkte.

Hvis en dyrkning (analyse) kan utføres i flere forskjellige prøvematerialer, vil det ved rekvirering av analysen komme opp en dialog hvor man velger materiale.

Eksempel for dyrkning av urin:

I tilfeller hvor analysene ikke har forhåndsdefinerte prøvematerialer, må bruker legge til prøvemateriale i etterkant.

Rekvirering av blodkultur

Rekvirering av blodkultur gjøres i «Manuell rekvirering». Ingen andre analyser kan legges til på samme rekvisisjon som en blodkultur.

Legg inn pasientopplysninger, rekvirentopplysninger, prøvedato og klokkeslett.

Legg inn en blodkulturanalyse.

Ved lagring åpnes et nytt dialogvindu hvor man kan legge inn flere sett blodkulturer, endre prøvetakingstidspunkt og endre prøvemateriale. Blod er forhåndsutfylt prøvemateriale.

Ved rekvirering av blodkultur foreslås 1 aerob og 1 anaerob flaske, men det er mulig å legge til en tredje flaske i settet.

Rekvisisjonsnummeret vil få et suffiks som viser hvilken flaske som er valgt:

11 for første aerobe flaske og 12 for første anaerobe flaske (1. flaskesett).

21 for andre aerobe flaske og 22 for andre anaerobe flaske (2. flaskesett).

31 for tredje aerobe flaske og 32 for tredje anaerobe flaske (3. flaskesett).

Dersom det er mottatt 2 flasker av samme type, endres dette ved å velge ny flasketype i feltet «Cultivation type».

Dersom det kun er mottatt 1 flaske, velges det «ingen» i feltet «Cultivation type» for flaske 2.

Rekvisisjonens prøvetakingstidspunkt foreslås, men kan endres for hvert flaskesett.

Dersom man mottar annet prøvemateriale enn blod på blodkulturflaske, velger man riktig prøvemateriale.

Valg i nedtrekksmenyen oppe til høyre:

Lagre og avslutt [Ctrl - 1]: Rekvisisjonen blir lagret og behandlingen avsluttet.

Ikke lagre [Ctrl - 2]: Rekvisisjonen blir ikke lagret.

Lagre [Ctrl-3]: Rekvisisjonen blir lagret, men man kan fortsette med rekvisisjonen etter flaskevalg.

Videre [Ctrl-4]: Et nytt flaskesett kan registreres.

Endre flaskesett

Hent opp rekvisisjonsnummeret i «Manuell rekvirering».

Velg [Ctrl-1] for å få opp blodkultur-sett dialogen.

Velg riktig flaske ID på det settet du skal endre.

Utfør endringer, og lagre med [Ctrl-1].

Slette en flaske

Sletting av blodkulturflasker kan gjøres i «Manuell rekvirering».

Tast inn rekvisisjonsnummer på aktuell rekvisisjon og velg lagre, [Ctrl-1]. Et nytt dialogvindu åpnes hvor man sletter flasker ved å trykke på . Analysene fjernes fra listen.

Rekvirering av hormonbelastninger

NB! Ved registrering av belastninger skal ikke andre vanlige analyser registreres på samme rekvisisjonsnummer.

Når en analyse er definert som belastning kan det legges inn mange prøvetakinger til samme analyse.

Man kan endre prøvetakingstidspunkt, eller lagre med registreringstidspunktet som vises.

Registrer inn ønsket belastning f.eks. VHB (veksthormon).

Ved lagring [Ctrl-1] åpnes en dialog hvor en registrerer de ulike prøvetakingene.

Dersom det er registrert flere ulike belastningsanalyser kan en velge å registrere samme prøvetaking for alle. Hak da av i feltet alle.

Dersom det er ulike prøvetakinger for de enkelte analysene, haker en av i feltet for den/de analysene prøvetakingen gjelder.

I feltet prøvetak. dato/klokke registreres korrekt dato og klokkeslett.

I feltet standard text velger en de prøvetakingstypene en ønsker.

Bruk [Tab] for å hoppe mellom feltene. Velg ved hjelp av [Enter].

Tast [Ctrl-1] mellom hver prøvetaking du legger inn.

Dersom feil prøvetaking er valgt kan en slette den vha. slette knappen til høyre, .

Når du har lagt inn ønskede prøvetakinger trykk [Esc] eller [Ctrl-2] (Ikke lagre), og man kommer tilbake til den vanlige dialogen og kan registrere neste rekvisisjon.

Etterbestilling av analyser

Se prosedyre: Unilab - Elektroniske tilleggsrekvireringer

Analyser ikke utført på mottatt rekvisisjon

Se prosedyre: Håndtering av rekvisisjoner der ingen analyser vil bli utført

Generell søking

For å få fram en aktuell rekvisisjon oppgis rekvisisjonsnummer, eller man kan søke etter det ved å trykke [Insert] eller dobbeltklikke i rekvisisjonsnummer-feltet.

Følgende søkebilde kommer opp:

Det kan søkes i alle feltene enten for pasient eller rekvirent. Ved søk på fødselsdato åpnes en liste med pasienter med den aktuelle fødselsdato. Begrens søket ved å ta med litt av etternavnet.

Klikk på aktuell pasient, og det vises en liste over de siste rekvisisjonene registrert på pasienten.

Velg rekvisisjonsnummer ved å klikke på det. I rullegardinmenyen oppe til venstre står det «fortsett m/rekv.nr.», noe som gjør at dette tas med til rekvireringsdialogen. Er man usikker på om det valgte rekvisisjonsnummeret er rett, kan «vise skjermrapport» velges først, og gi en svarrapport på skjermen. Herfra kan også rekvisisjonen skrives ut, og posisjon i prøvearkiv kan vises.

Dersom en søker etter rekvisisjoner på ett reelt fødselsnummer og det ikke ligger noen rekvisisjoner på dette fødselsnummeret, vil følgende melding vises: Ingen aktuelle rekvisisjoner på dette fødselsnummer!

I søkedialogen kan en flytte markøren fra felt til felt uten bruk av mus. I tillegg kan man hoppe direkte til ønsket felt ved å trykke [Alt]+nummer/bokstav som tilhører ønsket felt.

Tast inn fødselsnummer eller lignende opplysninger og trykk [Enter].

Bruk piltaster for å flytte markør ned til pasient felt.

Piltaster brukes opp og ned for å velge riktig pasient (dersom flere).

Velg riktig pasient med [Enter]. Når pasient er valgt vil markøren flyttes ned til rekvisisjonsfeltet.

Piltaster brukes opp og ned for å markere riktig rekvisisjon. Rekvisisjon velges med [Enter].

Dersom rekvisisjonen er fra en blodgiver eller fra en gravidscreeningsprøve vises blodbankens blodgivernummer og gravidnummer i feltet sec.id.

Reåpne arkiverte rekvisisjoner

Man kan bare reåpne rekvisisjoner med analyser tilhørende egen lab. Ved reåpning av rekvisisjoner fra andre laboratorier (f.eks ved etterbestillinger) må laboratoriet som «eier» rekvisisjonen kontaktes.

Reåpning av en arkivert rekvisisjon kan gjøres i «Manuell rekvirering» og «Rekvirere og besvare prøver». Man vil automatisk få spørsmål om en vil reåpne (dearkivere) rekvisisjonen.

Velg [JA] dersom rekvisisjonen skal aktiveres.

Velg [NEI] dersom rekvisisjonen fortsatt skal være arkivert.

Endringslogg

Ikke skriv i endringsloggen. Endringer noteres i «Merknad til denne versjonen» i Dokumentvindu.

Versjon	Endring i denne versjonen
4.00	Oppdatert beskrivelsen av pasientkategori.

Interne referanser

13.1.13.4-04	Håndtering av rekvisisjoner der ingen analyser vil bli utført
13.1.15.1.2-01	Unilab - brukerveiledning
13.1.15.1.2.1-04	Unilab - Elektroniske tilleggsrekvireringer
13.1.15.1.2.1-24	Unilab - Manuell rekvirering (PAT)
13.1.15.1.2.1-25	Unilab - Rekvisisjonsendring
13.1.15.1.2.1-56	Unilab - Kommentering
13.4.13.7-04	Retningslinje for bruk av annen identifikator enn fødselsnummer ved MBF og bruk av anonym identitet
13.4.13.7-08	Registrering av rekvisisjoner fra forskningsprosjekter der pasientene har anonym indentitet

Eksterne referanser